ddrg/super_eurlex huggingface dataset:
Odločba Komisije

z dne 18. aprila 1996

o spremembi Odločbe 92/486/EGS o načinu sodelovanja med strežniškim centrom Animo in državami članicami

(Besedilo velja za EGP)

(96/296/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20(3) Direktive,

ker je za zagotovitev podrobne študije o različnih možnostih za strukturalni razvoj mreže Animo treba sedanji sistem podaljšati za eno leto z možnostjo ponovnega podaljšanja za eno leto; ker je zato treba spremeniti Odločbo Komisije 92/486/EGS z dne 25. septembra 1992 o načinu sodelovanja med strežniškim centrom Animo in državami članicami [3], kakor je bila nazadnje spremenjena z Aktom o pristopu Avstrije, Finske in Švedske;

ker je treba pri dajatvah, ki se uporabljajo od 1. aprila 1996, upoštevati število povezanih enot;

ker je kot osnovo treba vzeti število enot, povezanih v mrežo 1. aprila 1996; ker se je v zvezi s tem treba sklicevati na Odločbo Komisije 96/295/ES [4] o identifikaciji in določitvi seznama enot Animo;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V Odločbo 92/486/EGS se vstavi naslednji člen:

"Člen 2a

1. Usklajevalni organi, določeni v členu 1, zagotovijo, da se pogodbe iz navedenega člena:

- podaljšajo za eno leto,

- lahko ponovno podaljšajo za eno leto.

2. V zvezi z odstavkom 1 se uporabljajo naslednje dajatve:

386 ECU na enoto (osrednja enota, lokalna enota, mejna kontrolna točka), navedeno v Odločbi 96/295/ES [5]."

Člen 2

Ta odločba začne veljati 1. aprila 1996.

Člen 3

Ta odločba je naslovljena na države članice.

V Bruslju, 18. aprila 1996

Za Komisijo

Franz Fischler

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 291, 7.10.1992, str. 20.

[4] UL L 113, 7.5.1996, str. 1.

[5] UL L 113, 7.5.1996, str. 1.

--------------------------------------------------
Odločba Komisije

z dne 12. januarja 1996

o spremembi odločb 93/196/EGS in 93/197/EGS o veterinarskih spričevalih za uvoz kopitarjev za zakol, registriranih kopitarjev ter kopitarjev za rejo in rabo v zvezi s piroplazmozo

(Besedilo velja za EGP)

(96/82/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 15 in 16 Direktive,

ker je zdravstveno varstvo živali in veterinarska spričevala za uvoz kopitarjev za zakol določeno v Odločbi Komisije 93/196/EGS [2] in za uvoz registriranih kopitarjev ter kopitarjev za rejo in rabo v Odločbi Komisije 93/197/EGS [3], kakor sta bili nazadnje spremenjeni z Odločbo 96/81/ES [4];

ker je piroplazmoza (B. equi in B. caballi) prisotna v nekaterih državah članicah Evropske Skupnosti; ker so kopitarji, seropozitivni na piroplazmozo, prisotni v nekaterih državah članicah;

ker zato negativni rezultati seroloških testov, ki so potrebni za uvoz nekaterih skupin kopitarjev iz nekaterih tretjih držav, niso več ustrezni;

ker zdravljenje kopitarjev za preprečitev infekcije lahko škoduje živalim; ker po zdravljenju kratka seronegativnost pri zahtevanih seroloških testih ne izključuje infektivnosti za klope, ki prenašajo bolezen

ker je treba navedene odločbe ustrezno spremeniti;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V Prilogi II k Odločbi 93/196/EGS se v poglavju "III. Podatki o zdravstvenem stanju" črta četrta alinea odstavka (j).

Člen 2

V spričevalih D in E Priloge II k Odločbi 93/197/EGS se v poglavju "III. Podatki o zdravstvenem stanju" črta četrta alinea odstavka (j).

Člen 3

Ta odločba se uporablja od petnajstega dne po notifikaciji državam članicam.

Člen 4

Ta odločba je naslovljena na države članice.

V Bruslju, 12. januarja 1996

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 86, 6.4.1993, str. 7.

[3] UL L 86, 6.4.1993, str. 16.

[4] Glej UL L 19, 25.1.1996, str. 53.

--------------------------------------------------
Odločba Komisije

z dne 22. novembra 1996

o splošnih ukrepih zaščite glede krimsko-kongoške hemoragične mrzlice v Južni Afriki

(Besedilo velja za EGP)

(96/659/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov za živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS [1], kakor je bila nazadnje spremenjena z Direktivo 96/43/ES [2], in zlasti člena 18(1) Direktive,

ob upoštevanju Direktive Sveta 90/675/EGS z dne 10. decembra 1990 o določitvi načel za ureditev organizacije veterinarskih pregledov proizvodov, ki vstopajo v Skupnost iz tretjih držav [3], kakor je bila nazadnje spremenjena z Direktivo 96/43/ES, in zlasti člena 19(1) Direktive,

ker je bila potrjena prisotnost krimsko-kongoške hemoragične mrzlice v Južni Afriki;

ker pomeni pojav krimsko-kongoške hemoragične mrzlice v Južni Afriki resno nevarnost za zdravje živali in ljudi v državah članicah;

ker je treba zato prepovedati uvoz živih ratitov in mesa ratitov iz Južne Afrike, dokler se stanje ne razjasni;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice prepovedo uvažanje živih ratitov in mesa ratitov iz Južne Afrike.

Člen 2

Države članice spremenijo ukrepe, ki jih uporabljajo za Južno Afriko, tako da jih uskladijo s to odločbo. O tem obvestijo Komisijo.

Člen 3

Ta odločba se pregleda pred 15. februarjem 1997.

Člen 4

Ta odločba je naslovljena na države članice.

V Bruslju, 22. novembra 1996

Za Komisijo

Franz Fischler

Član Komisije

[1] UL L 268, 24.9.1991, str. 56.

[2] UL L 162, 1.7.1996, str. 1.

[3] UL L 373, 31.12.1--990, str. 1.
Sklep Sveta

z dne 13. maja 1996

o sklenitvi Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Kazahstan na drugi strani

(96/365/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 228(2) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je, dokler ne začne veljati Sporazum o partnerstvu in sodelovanju, podpisan v Bruslju 23. januarja 1995, treba sprejeti Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Kazahstan na drugi strani,

SKLENIL:

Člen 1

Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Kazahstan na drugi strani, skupaj s Protokolom in izjavami, se potrdi v imenu Evropske skupnosti.

Besedila so priložena temu sklepu.

Člen 2

Predsednik Sveta da v imenu Evropske skupnosti uradno obvestilo, predvideno v členu 33 Začasnega sporazuma [2].

V Bruslju, 13. maja 1996

Za Svet

Predsednik

S. Agnelli

[1] UL C 141, 13.5.1996

[2] Datum začetka veljavnosti Začasnega sporazuma bo generalni sekretariat Sveta objavil v Uradnem listu Evropskih skupnosti.

--------------------------------------------------
Sklep Sveta

z dne 20. novembra 1995

o začasni uporabi nekaterih določb Medregionalnega okvirnega sporazuma o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani [1]

(96/205/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju predloga Komisije,

ker sta se Skupnost in Skupni trg juga (Mercosur) obvezala sprejeti postopke za predčasno uporabo nekaterih določb Medregionalnega okvirnega sporazuma o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani o trgovinskem sodelovanju med pogodbenicama ter institucionalnem okviru tega sodelovanja;

ker bo začasna uporaba zadevnih določb do zaključka postopkov, potrebnih za začetek veljavnosti sporazuma, prispevala k olajšanju in pospeševanju tesnejših trgovinskih odnosov med Skupnostjo in Mercosur-om,

SKLENIL:

Člen 1

V imenu Skupnosti se odobri izmenjava pisem med Skupnostjo in Mercosur-om, ki predvideva začasno uporabo nekaterih določb Medregionalnega okvirnega sporazuma o sodelovanju med Evropsko Skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani.

Besedilo izmenjave pisem je priloženo k temu sklepu.

Člen 2

V organih iz členov 27 in 29 Sporazuma Komisija zastopa Skupnost.

Člen 3

Ta sklep se objavi v Uradnem listu Evropskih skupnosti.

V Bruslju, 20. novembra 1995

Za Svet

Predsednik

J. Solana

[1] Medregionalni okvirni sporazum o sodelovanju med Evropsko Skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani je bil, pod pogojem njegove sklenitve, podpisan v Madridu od 15. do 31. decembra 1995.

--------------------------------------------------
Sklep Sveta

z dne 22. novembra 1993

o sklenitvi sporazuma v obliki izmenjave pisem med Evropsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o spremembi Konvencije z 20. maja 1987 o poenostavitvi formalnosti pri blagovni menjavi

(96/154/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 113 te pogodbe,

ob upoštevanju predloga Komisije,

ker člen 11(2) Konvencije med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o poenostavitvi formalnosti pri blagovni menjavi [1] pooblasti Skupni odbor, ustanovljen na podlagi konvencije, za dajanje priporočil v zvezi s spremembami konvencije;

ker se je konvencija spremenila, tako da se omogoči pristop novih pogodbenic;

ker so spremembe določene v Priporočilu št. 1/93 Skupnega odbora; ker je treba sporazum v obliki izmenjave pisem v zvezi s priporočilom potrditi,

SKLENIL:

Člen 1

Sporazum v obliki izmenjave pisem med Evropsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o spremembi Konvencije z dne 20. maja 1987 o poenostavitvi formalnosti pri blagovni menjavi se potrdi v imenu Skupnosti.

Besedilo Sporazuma je priloženo temu sklepu.

Člen 2

Ta sklep pooblašča predsednika Sveta, da imenuje pooblaščenca za podpis sporazuma, ki zavezuje Skupnost.

V Bruslju, 22. novembra 1993

Za Svet

Predsednik

Ph. Maystadt

[1] UL L 134, 22.5.1987, str. 2.

--------------------------------------------------
Odločba Komisije

z dne 26. julija 1995

o spremembi Poglavja 1 Priloge II k Direktivi Sveta 92/118/EGS o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnost za proizvode, ki niso predmet navedenih zahtev, določenih v posebnih pravilih Skupnosti iz Priloge A(I) Direktive 89/662/EGS, glede povzročiteljev bolezni pa v Direktivi 90/425/EGS

(Besedilo velja za EGP)

(95/338/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/118/EGS z dne 17. decembra 1992 o zahtevah glede zdravstvenega varstva živali in javnozdravstvenega varstva, ki urejajo trgovino in uvoz v Skupnost za proizvode, ki niso predmet navedenih zahtev, določenih v posebnih pravilih Skupnosti iz Priloge A(I) Direktive 89/662/EGS, glede povzročiteljev bolezni pa v Direktivi 90/425/EGS [1], nazadnje spremenjeni z Odločbo Komisije 95/339/ES [2], in zlasti drugega odstavka člena 15 Direktive,

ker je uporaba predpisanih pravil povzročila nekatere težave pri uvozu mesnih izdelkov, pridobljenih iz perutninskega mesa, mesa gojene divjadi, divjačine in kunčjega mesa; ker bi bilo treba na podlagi izkušenj ta pravila spremeniti;

ker je namen teh pogojev omogočiti oblikovanje seznama tretjih držav, iz katerih je uvoz navedenih proizvodov dovoljen;

ker bi bilo treba Poglavje 1 Priloge II k Direktivi 92/118/EGS zaradi jasnosti na novo oblikovati;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Točka (a) Poglavja 1 Priloge II k Direktivi 92/118/EGS se nadomesti:

"(a) bodisi da prihajajo iz tretje države, ki je uvrščena na seznam v skladu z:

(i) členom 9 Direktive 91/494/EGS za perutninsko meso;

(ii) členom 16 Direktive 92/45/EGS za divjačinsko meso;

(iii) Poglavjem 2 Priloge I k tej direktivi za kunčje meso in meso gojene divjadi,

bodisi prihajajo iz tretje države, ki je uvrščena na seznam v Prilogi Dela I Odločbe 79/542/EGS.V tem primeru morajo biti toplotno obdelani v nepredušno zaprti posodi, kjer je vrednost F!!! error character !!! Β!!! error character !!! Ί enaka ali večja od 3,00. Za mesne proizvode, ki niso iz svinjskega mesa, pa se ta obdelava lahko nadomesti s toplotno obdelavo, kjer mora temperatura v središču doseči najmanj 70 °C."

Člen 2

Ta odločba je naslovljena na države članice.

V Bruslju, 26. julija 1995

Za Komisijo

Franz Fischler

Član Komisije

[1] UL L 62, 15.3.1993, str. 49.

[2] UL L 200, 24.8.1995, str. 36.

--------------------------------------------------
Odločba Komisije

z dne 26. junija 1995

o spremembi Odločbe 95/90/ES o posebnih pogojih za uvoz ribiških proizvodov in proizvodov iz ribogojstva iz Albanije

(Besedilo velja za EGP)

(95/235/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 11(5) Direktive,

ker je seznam obratov, ki jim Albanija dovoli uvoz ribiških proizvodov in proizvodov iz ribogojstva v Skupnost, podan v Odločbi Komisije 95/90/ES [2]; ker se ta seznam lahko spremeni, ko pristojni organ v Albaniji sporoči nov seznam;

ker je pristojni organ v Albaniji sporočil nov seznam, v katerem sta dodana dva obrata in spremenjeni podatki za dva obrata;

ker je treba ustrezno spremeniti seznam odobrenih obratov;

ker so ukrepi, predvideni s to odločbo, skladni s postopkom, določenim v Odločbi Komisije 90/13/EGS [3],

SPREJELA NASLEDNJO ODLOČBO:

Člen 1

Priloga B k Odločbi 95/90/ES se zamenja s Prilogo k tej odločbi.

Člen 2

Ta odločba je naslovljena na države članice.

V Bruslju, 26. julija 1995

Za Komisijo

Franz Fischler

Član Komisije

[1] UL L 268, 24.9.1991, str. 15.

[2] UL L 70, 30.3.1995, str. 27.

[3] UL L 8, 11.1.1990, str. 70.

--------------------------------------------------

PRILOGA

PRILOGA B

SEZNAM OBRATOV

Številka odobritve | Obrat | Naslov | Datum prenehanja veljavnosti odobritve |

1 | Konservimi Adriatik | Durres | 31. 12. 1995 |

2 | Vival Novosel | Vlore | 31. 12. 1995 |

3 | Kap | Kavaje | 31. 12. 1995 |

4 | Albamar | Durres | 31. 12. 1995 |

5 | Aulona-Peshk | Vlore | 31. 12. 1995 |

6 | Pesca Adriatik | Vlore | 31. 12. 1995 |

7 | Sangiovani | Lezhe | 31. 12. 1995 |

8 | Italpeshk | Durres | 31. 12. 1995 |

9 | Peshk Karavasta | Lushnje | 31. 12. 1995 |

10 | Toma | Lezhe | 31. 12. 1995 |

11 | Ihtisara | Sarande | 31. 12. 1995 |

12 | Limjon Peska | Sarande | 31. 12. 1995 |

13 | Acquario-Sali Peshk | Vlore | 31. 12. 1995 |

14 | N. Peshkimi | Shkoder | 31. 12. 1995 |

15 | Adriapeshk | Durres | 31. 12. 1995 |

16 | Goga-Shengjin | Lezhe | 31. 12. 1995 |

17 | Rayk | Durres | 31. 12. 1995 |

18 | Llajo | Saranda | 31. 12. 1995 |

--------------------------------------------------
Odločba Komisije

z dne 29. novembra 1995

o spremembi Odločbe 77/144/EGS o standardni kodi in pravilih za transkripcijo podatkov iz raziskovanj o intenzivnih sadovnjakih nekaterih vrst sadnih dreves v strojno čitljivo obliko in o mejah proizvodnih območij za ta raziskovanja zaradi pristopa Avstrije, Finske in Švedske

(95/531/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu Republike Avstrije, Republike Finske in Kraljevine Švedske,

ob upoštevanju Direktive Sveta 76/625/EGS z dne 20. julija 1976 o statističnih raziskovanjih, ki jih države članice izvajajo zaradi ugotavljanja proizvodnega potenciala intenzivnih sadovnjakov nekaterih vrst sadnega drevja [1], kakor je bila nazadnje spremenjena z Uredbo Sveta (EGS) št. 1057/91 [2], ter zlasti členov 4(2) in (4) Direktive,

ker morajo države članice, ki računalniško obdelujejo rezultate statističnih raziskovanj, pošiljati podatke Komisiji v strojno čitljivi obliki; ker so kode za prenos rezultatov pregledov določene v skladu s postopkom iz člena 9 Direktive 76/625/EGS; ker so bile te kode določene v Odločbi Komisije št. 77/144/EGS [3];

ker člen 4(2) Direktive 76/625/EGS določa razčlenitev podatkov, zbranih s statističnimi raziskovanji sadnega drevja, po proizvodnih območjih; ker so tudi meje proizvodnih območij določene v skladu s postopkom iz člena 9 navedene direktive, t. j. z Odločbo Komisije, na podlagi mnenja Stalnega odbora za kmetijsko statistiko; ker so kode za države članice ter proizvodna območja in njihove kode določeni v prilogah I do III Odločbe Komisije 77/144/EGS;

ker je zaradi pristopa Avstrije, Finske in Švedske treba spremeniti prilogi I in III k Odločbi Komisije št. 77/144/EGS;

ker so ukrepi iz te odločbe v skladu z mnenjem Stalnega odbora za statistiko kmetijstva,

SPREJELA NASLEDNJO ODLOČBO:

Člen 1

Zaradi pristopa Avstrije, Finske in Švedske se s 1. januarjem 1995 prilogi I (posebne določbe) in III k Odločbi 77/144/EGS razširita v skladu s Prilogo k tej odločbi.

Člen 2

Ta odločba je naslovljena na države članice.

V Bruslju, 29. novembra 1995

Za Komisijo

Yves-Thibault De Silguy

Član Komisije

[1] UL L 218, 11.8.1976, str. 10.

[2] UL L 107, 27.4.1991, str. 11.

[3] UL L 47, 18.2.1977, str. 52.

--------------------------------------------------

PRILOGA

1. V Prilogi I (posebne določbe) k Odločbi 77/144/EGS se doda:

- v poglavju

"1. Država"

za Portugalsko:

| "Koda |

Avstrija | 13 |

Finska | 14 |

Švedska | 15" |

- v poglavju

"2. Proizvodno območje"

med Dansko in Grčijo:

| "Koda |

Avstrija | 00 |

Finska | 00 |

Švedska | 00" |

2. Na koncu Priloge III k Odločbi 77/144/EGS se doda:

"Avstrija: | Eno samo proizvodno območje |

Finska: | Eno samo proizvodno območje |

Švedska: | Eno samo proizvodno območje" |

--------------------------------------------------
Sklep Sveta

z dne 18. decembra 1995

o sklenitvi Sporazuma med Evropsko skupnostjo in Republiko Bolivijo o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi

(95/567/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2) in člena 228(4) Pogodbe,

ob upoštevanju priporočila Komisije,

ker je Svet 25. septembra 1995 pooblastil Komisijo, da v imenu Skupnosti s pogajanji uskladi sporazume o nadzoru nad predhodnimi sestavinami in kemijskimi snovmi z državami članicami Organizacije ameriških držav, in prednostno z državami članicami Kartagenskega sporazuma; ker je Komisija na podlagi tega pooblastila 13. novembra 1995 zaključila pogajanja z Republiko Bolivijo;

ker je primerno, da se Sporazum med Evropsko skupnostjo in Republiko Bolivijo o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi, odobri;

ker je primerno, da Svet pooblasti Komisijo, ob posvetovanju s posebnim odborom, ki ga imenuje Svet, da v imenu Skupnosti odobri spremembe, če je v Sporazumu predvideno, da jih sprejme Mešana skupina za spremljanje; ker mora biti takšno pooblastilo omejeno na spremembe prilog k Sporazumu, kolikor se nanašajo na snovi, ki jih že pokriva zakonodaja Skupnosti o predhodnih sestavinah in kemijskih snoveh,

SKLENIL:

Člen 1

Sporazum med Evropsko skupnostjo in Republiko Bolivijo o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi, se odobri v imenu Skupnosti.

Besedilo sporazuma je priloženo temu sklepu.

Člen 2

Predsednik Sveta je pooblaščen da imenuje osebo, pooblaščeno za podpis Sporazuma.

Člen 3

Predsednik Sveta v imenu Skupnosti deponira listino, predvideno v členu 12 Sporazuma [1].

Člen 4

1. Skupnost v Mešani skupini za spremljanje, predvideni v členu 9 Sporazuma, zastopa Komisija, ki ji pomagajo predstavniki držav članic.

2. Komisija je pooblaščena, da v imenu Skupnosti odobri spremembe prilog k Sporazumu, ki jih sprejme Mešana skupina za spremljanje v skladu s postopkom, določenim v členu 10 Sporazuma.

Komisiji pri opravljanju te naloge pomaga posebni odbor, ki ga imenuje Svet in je odgovoren za določitev skupnega stališča.

3. Pooblastilo iz odstavka 2 je omejeno na tiste snovi, ki jih že pokriva ustrezna zakonodaja Skupnosti o predhodnih sestavinah za prepovedane droge in kemijskih snoveh.

Člen 5

Ta sklep se objavi v Uradnem listu Evropskih skupnosti.

V Bruslju, 18. decembra 1995

Za Svet

Predsednik

J. Borrell Fontelles

[1] Dan začetka veljavnosti Sporazuma objavi generalni sekretariat Sveta v Uradnem listu Evropskih skupnosti.

--------------------------------------------------